钦定古今图书集成/明伦汇编/官常典/第283卷 > 北齐
## 钦定古今图书集成/明伦汇编/官常典/第283卷 > 北齐

北齐为皇太子，置三师、三少，又有詹事，以掌内外家
务，而家令、仆、寺、左右卫率、典书坊各率其属。

按《隋书百官志》：“后齐制官，多循后魏。太子太师、太傅、
太保是为三师，掌师范训导，辅翊皇太子少师、少傅、
少保，是为三少，各一人，掌奉皇太子，以观三师之德。
出则三师在前，三少在后。”

詹事总东宫内外众务，事无大小皆统之。府置丞、功
曹，五官、主簿，录事，员，领家令、率更、令、仆等。三寺，左右
卫二坊，三寺各置丞，二坊各置司马，俱有功曹、主簿，
以丞其事。

家令，领食官、典仓、司藏等署令、丞，又领内坊令、丞。其
食官又别领器局、酒局二丞。典仓又别领园丞。司藏
又别领仗库、典作二局丞。率更领中盾署令、丞，各一
人。

〈注〉内坊，“掌知阁内诸事。中盾掌周卫禁防，漏刻钟鼓。”

仆寺令。厩牧署令、丞。署“又别有车舆局丞。”

左右卫坊率，各领骑官，备身正副都督，骑官备身五
职，骑官备身员，又有内直备身正副都督，内直备身
五职。内直备身员，又有备身正副都督、备身五职员，
又有直阁、直前、直后员，又有旅骑、屯卫、典军等校尉，
各二人，骑尉三十人。

门下坊：中庶子、中舍人、通事、守舍人，主事、守舍人，各
四人。又领殿内典膳、药藏、斋帅等局。殿内局内有直
监二人，副直监四人。典膳、药藏局监丞，各二人。药藏
又有侍医四人。斋帅局斋帅、内阁帅各二人。

典书坊，庶子四人，舍人二十八人。又领“典经坊，洗马
八人，守舍人二人，门大夫、坊门大夫、主簿各一人。并
统伶官”、西凉二部伶官，清商二部。